Més de cent persones participen en la taula redona
11/02/2009

# Més de cent persones participen en la taula redona

*   11/02/2009
*   [Imprimir](#)
*   Compartir
*    https://www.alaquas.org/documento.asp?id\_do=11205

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F11205%2F0&title=Ajuntament%20d%27Alaqu%C3%A0s.%20Premsa.M%C3%A9s%20de%20cent%20persones%20participen%20en%20la%20taula%20redona)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/11205/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2009/2/11205/11022009img_3962_Form_4.jpg)](https://www.alaquas.org/ficheros/documentos/2009/2/11205/11022009img_3962_Form_10.jpg "<a href='https://www.alaquas.org/ficheros/documentos/2009/2/11205/11022009img_3962_Form_10.jpg' target=_blank><i class='fa fa-external-link' aria-hidden='true'></i>.Més de cent persones participen en la taula redona </a>")

En les intervencions es va fer una valoració positiva de la norma pels avantatges que ha suposat en la defensa dels drets de les dones i en la protecció davant situacions de violència de gènere

Més de cent veïns i veïnes d'Alaquàs així com una gran representació dels col·lectius de dones de la ciutat van assistir el dimarts 10 de febrer a la taula redona "Quatre anys de la Llei Integral" organitzada per l'Ajuntament d'Alaquàs amb motiu de la programació del 8 de Març. La xerrada va estar protagonitzada per la Fiscal General de Violència contra la Dona, Rosa Guiralt i per la treballadora social Fina Muñoz, que van valorar positivament la nova llei pels avantatges que ha suposat en la defensa dels drets de les dones.

En les intervencions es va incidir principalment en el fet que aquesta llei integral ha estat un pas endavant en la protecció de les dones en situacions de violència de gènere que a més, ha permès traure a la llum la vertadera realitat. Les participants han destacat també que la llei ha servit perquè cada dia siguen més les dones que denuncien situacions de maltractament. En la xerrada s'han analitzat també les mesures preventives i d'informació que contempla aquesta llei i s'ha parlat dels drets laborals de les dones.

Aquesta és la primera activitat posada en marxa per l'Ajuntament d'Alaquàs per commemorar el Dia Internacional de la Dona que es celebra el 8 de Març. Enguany, sota el lema "Emigra cap a la igualtat", es vol incidir a través de les activitats organitzades en la importància de la igualtat entre homes i dones i conscienciar la ciutadania de la necessitat de treballar entre tots i totes per construir una societat basada en la igualtat d'oportunitats.